Diari Oficial de la Generalitat Valenciana


Sumari del DOGV 8369, del 27-08-2018 (2018/8007)

Informació pública i consultes de la versió inicial del pla general estructural.
--------------------------------------------------------------------------------

### Dades del document

Número de DOGV
:   8369

Data del DOGV
:   27-08-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/8007


Data del document
:   17-08-2018

Organisme emissor
:   Ajuntament de Sant Jordi

Tipus de document
:   Anunci

Descriptors 

:   * Sant Jordi
    * pla d'urbanisme
    * administració local

Informació pública i consultes de la versió inicial del pla general estructural. [2018/8007]  
El Ple de l'Ajuntament, en la sessió ordinària de 16 d'agost de 2018, va adoptar l'acord que en la part dispositiva indica el següent:  
Primer. Aprovar el pla de participació pública que acompanya a la versió inicial del Pla general estructural del municipi de Sant Jordi.  
  
Segon. Sotmetre la versió inicial del Pla general estructural de Sant Jordi, que inclou el seu estudi ambiental i territorial estratègic i la resta de documents exigits per la normativa sectorial, a participació pública i consultes amb les Administracions públiques afectades i amb les persones interessades, durant el termini de seixanta dies hàbils, a comptar des de l'endemà de la publicació del corresponent anunci en el Diari Oficial de la Generalitat Valenciana, per mitjà de les accions definides en el pla de participació pública.  
Durant l'indicat termini, qualsevol persona podrà formular al·legacions i observacions, i aportar tot tipus de documentació o mitjans de prova que s'estimen adequats en el seu suport.  
Així mateix, realitzar consulta a les empreses subministradores d'aigua, energia elèctrica, gas, telefonia i telecomunicacions perquè emeten un informe sobre les necessitats i condicions tècniques mínimes imprescindibles dels projectes, obres i instal·lacions que hagen de realitzar-se en execució del planejament.  
Els locals habilitats per a l'exposició pública de la versió inicial del pla general estructural i l'horari per a la seua consulta, així com el lloc, la data i l'hora en què se celebraran les sessions explicatives obertes al públic sobre el contingut del pla, s'indicaran en l'anunci inserit en el Diari Oficial de la Generalitat Valenciana.  
Tercer. Facultar a l'alcalde president de l'Ajuntament perquè realitze quantes accions siguen necessàries per a l'execució del pla de participació pública.  
Quart. Suspendre, en tot el terme municipal, la tramitació i l'atorgament de llicències de parcel·lació de terrenys, edificacions i demolició, llevat que les actuacions siguen compatibles amb l'ordenació vigent i amb la proposta, i suspendre l'aprovació de nous programes d'actuació durant el termini màxim previst per la llei.  
De conformitat amb el que estableix l'article 53 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (LOTUP), el període de participació pública i consultes es realitzarà durant un termini de seixanta dies hàbils, a comptar des de l'endemà de la publicació d'aquest anunci en el Diari Oficial de la Generalitat Valenciana, en els termes indicats en l'acord transcrit. Addicionalment, es comunica que:  
  
a) Durant els primers quinze dies hàbils del termini assenyalat, les persones físiques i jurídiques que reunisquen els requisits necessaris per a ser considerades públic interessat en virtut de l'article 48 de la Llei d'ordenació del territori, urbanisme i paisatge (LOTUP), podran acreditar-ho davant de l'Ajuntament, perquè es tinga en compte la seua condició en el procediment.  
b) La documentació del pla general estructural es trobarà a disposició del públic en les dependències municipals de l'Ajuntament síties en la plaça Major, número 1, del municipi de Sant Jordi, en horari de 09.00 a 14.00 hores, de dilluns a divendres, així com en la seu electrònica municipal (santjordi.sedelectronica.es).  
c) Les dates i els llocs de celebració de les sessions explicatives obertes al públic sobre el contingut del pla s'anunciaran oportunament a través de la pàgina web www.santjordi.es i dels mitjans de comunicació habituals.  
Cosa que es fa pública perquè se'n prenga coneixement i efectes.  
  
Sant Jordi, 17 d'agost de 2018.- L'alcalde: Iván Sánchez Xifre.